Príloha č.2

**ZMLUVA**

**o poskytnutí služby**

uzatvorená podľa § 269 zákona č. 513/1991 Zb. Obchodného zákonníka v aktuálnom znení

**Článok 1  
Zmluvné strany**

**1.1 Objednávateľ: Mesto Banská Štiavnica**

Sídlo: Radničné námestie 1, 969 24 Banská Štiavnica

V zastúpení: Mgr. Nadeždou Babiakovou, primátorkou mesta

Oprávnené osoby na

rokovanie vo veciach:

- technických: Mgr. Henrieta Godová

- zmluvných: Mgr. Nadežda Babiaková, JUDr. Emília Jaďuďová

IČO: 00320501

DIČ: 2021107308

Bankové spojenie: Prima Banka Slovensko, a.s.

IBAN: SK72 5600 0000 0014 0129 6003

Bankové spojenie: VUB a. s.

IBAN: SK53 0200 0000 0000 1452 5422

**1.2 Poskytovateľ:. ...**

Sídlo: ...

zastúpený: ...

IČO: ...

IČ DPH: ...

Bankové spojenie: ...

IBAN: ....

Zapísaný: OR Okresného súdu ....

Telefón: ...

E-mail: ...

Oprávnené osoby na

Rokovanie vo veciach:

-technických: ...

-zmluvných: ...

**Článok 2  
Predmet zmluvy**

**2.1** Predmetom tejto zmluvy je záväzok poskytovateľa, že vo vlastnom mene, na vlastnú zodpovednosť a za podmienok uvedených v zmluve vykoná pre objednávateľa službu na projekte s názvom: „**Aktualizácia Manažment plánu lokality UNESCO „Historické mesto Banská Štiavnica a technické pamiatky v jeho okolí“ – 2. etapa“** a  záväzok objednávateľa uhradiť za podmienok stanovených touto zmluvou dohodnutú cenu za plnenie jeho činnosti.

**2.2** Opis predmetu (obsah dokumentu):

**A. Návrhová časť**

a) Základný cieľ manažment plánu

b) Vízia – čo chceme dosiahnuť

c) Plány na dosiahnutie cieľa

* V oblasti legislatívnej ochrany
* V oblasti riadenia lokality
* V oblasti vzdelávania, propagácie, publikačnej činnosti a odborných zdrojov
* V oblasti udržateľného cestovného ruchu v lokalite
* V oblasti zabezpečenia monitoringu stavu zachovania lokality
* V oblasti zabezpečenia lokality proti katastrofám

**B. Implementácia manažment plánu**

**C. Záver**

**D.** Podklady a bibliografia

**E.** Kontaktné informácie

**F.** Zoznam použitých skratiek

**2.3** Výstupom je aktualizovaný manažment plán lokality svetového dedičstva UNESCO:

-textové dokumentácie v tlačenej (50ks, formát A4, CMYK 1+1) a elektronickej verzii (50ks na CD ako súčasť tlačenej formy)

-zdigitalizovanie údajov

-mapové, kresbové výstupy v tlačenej a elektronickej verzii

-fotodokumentácie

-zrealizovanie jedného/dvoch seminárov – priamo, online

-verejná prezentácia dokumentu 1.etapy.

**2.4** V prípade, že účastníci zistia potrebu prác naviac upravia právne pomery uzatvorením dodatku, ktorý musí mať písomnú formu a musí byť podpísaný obidvomi zmluvnými stranami.

**2.5** Všetky zmeny, ktoré prípadne vzniknú, budú upravené po odsúhlasení formou písomných dodatkov k tejto zmluve.

**Článok 3**

**Termín plnenia predmetu zmluvy**

* 1. Termín začatia realizácie služieb je po ukončení verejného obstarávania, t.j. po uzavretí zmluvy o poskytnutí služby medzi úspešným uchádzačom (poskytovateľom a verejným obstarávateľom (objednávateľ).
  2. Termín dodania predmetu plnenia je najneskôr 15.december 2023.
  3. Poskytovateľ splní zmluvný záväzok poskytnutím kompletnej dodávky služieb v zmysle článku 2 tejto zmluvy a k termínu 15.12.2023 predloží výstupné materiály – dokumenty na základe vyššie uvedeného článku 2 tejto zmluvy.

**3.4.** Objednávateľ je povinný poskytnúť Zhotoviteľovi do 14 dní (v zložitejších do 30 dní) po podpise Zmluvy, zo strany Objednávateľa potrebnú vstupnú komplexnú súčinnosť, a to najmä:

a) podá vysvetlenie o aktuálnych vlastníckych vzťahoch v riešenom území a upozorní na prípadné zmeny (aktuálny podklad katastra),

b) oboznámi zhotoviteľa so všetkými aktuálnymi jemu známymi skutočnosťami o území,

c) objednávateľ je povinný bez zbytočného odkladu po uzatvorení tejto Zmluvy určiť všetkých

svojich zástupcov a dohodne zástupcov dotknutých obcí, ktorí budú v jeho mene prijímať

čiastkové rozhodnutia týkajúce sa poskytovania služby podľa tejto zmluvy a pravidelne ho

zastupovať na všetkých pracovných rokovaniach, koordinačných poradách a úkonoch

s poskytovateľom, alebo ním povereným zástupcom,

d) poskytne poskytovateľovi a všetky doteraz ním zabezpečené, už zrealizované výstupy,

vyjadrenia, rozhodnutia a povolenia tretích strán, ktoré nie sú poskytovateľovi známe.

**3.5.** Objednávateľ je povinný poskytnúť poskytovateľovi za účelom poskytnutia služieb potrebnú súčinnosť, najmä zabezpečí poskytovateľovi záväznú odpoveď na položené otázky spojené s procesom vykonávania vždy do 3 dní ( v zložitejších do 5 dní) formou mailovej alebo písomnej komunikácie. V  prípade, ak objednávateľ poskytovateľovi potrebnú súčinnosť neposkytne, a poskytovateľ z tohto dôvodu môže byť v omeškaní s plnením svojho záväzku poskytnúť službu, o tejto skutočnosti mailom oboznámi  objednávateľa a požiada ho o návrh ďalšieho riešenia zmluvných a obsahových otázok služby.

**3.6** Poskytovateľ sa zaväzuje pre odovzdanie služieb umožniť objednávateľovi oboznámenie s výstupmi, ktoré mu doručí elektronicky, minimálne 5 dní pred ich odovzdaním. Výstupy budú zaslané poverenej osobe objednávateľa.

**3.7** Termín ukončenia služieb nemôže byť závislý od dodržania termínov dodania vyjadrení a podkladov od dotknutých subjektov. Je povinnosťou poskytovateľa tieto vyjadrenia a stanoviská si zabezpečiť riadne a včas.

**3.8** V prípade objektívnych príčin zo strany poskytovateľa (ak omeškanie nastalo na základe okolností nezávisle od vôle povinnej strany; a ktoré jej bránili v splnení jej povinnosti; a zároveň ak nemožno rozumne predpokladať, že by povinná strana túto prekážku alebo jej následky odvrátila alebo prekonala; a že by v čase vzniku jej záväzku túto prekážku predvídala (živelné pohromy, pandémia, štrajky, práceneschopnosť v dôsledku choroby alebo úrazu) je možno o čas trvania prekážky lehotu na ukončenie služieb predĺžiť, a to formou osobitného dodatku k tejto zmluve, ktorý musí mať písomnú formu a musí byť podpísaný obidvomi zmluvnými stranami

**Článok 4**

**Oznamovanie**

* 1. Poskytovateľ je povinný pri akciách konaných v súvislosti s týmto projektom, alebo pri jeho propagácii uviesť, že bol spolufinancovaný z dotácie Ministerstva kultúry Slovenskej republiky. V súvislosti s realizáciou projektu je poskytovateľ povinný v každom výtlačku periodickej aj neperiodickej tlače, rovnako ako aj na všetkých materiáloch s vzťahujúcich sa k projektu, ktorý je realizovaný s podporou Ministerstva kultúry SR, uviesť text „Realizované s podporou Ministerstva kultúry Slovenskej republiky“.

**Článok 5**

**Cena predmetu zmluvy**

* 1. Cena predmetu zmluvy o poskytnutí služby v rozsahu článku 2, bod 2.2. a 2.3 tejto zmluvy je výsledkom verejného obstarávania a je stanovená v súlade s ustanoveniami zákona NR SR č. 18/1996 Z. z. o  cenách v znení neskorších právnych predpisov a ostatných platných právnych predpisov ako suma konečná a to:

Celková cena za predmet zmluvy: **.......,- €**

Poskytovateľ služby nie je platca DPH.

Alternatíva:

Cena bez DPH: ...

DPH 20%: ....

Celková cena: ....

Cena je konečná a záväzná.

* 1. Predmet zmluvy bude financovaný v rámci dotácie v pôsobnosti Ministerstva kultúry Slovenskej republiky v rámci projektu Obnovme si svoj dom a z rozpočtu mesta.

**Článok 6**

**Platobné podmienky, fakturácia**

* 1. Zmluvné strany sa dohodli, že zmluvná cena bude uhradená dodaní predmetu zmluvy na základe riadne vystavenej faktúry. Faktúra bude vystavená do 2 pracovných dní od protokolárneho prevzatia predmetu zmluvy. Prílohou faktúry bude odovzdávací a preberací protokol podpísaný zodpovednými osobami oboch zmluvných strán. Splatnosť faktúry je 30 dní odo dňa jej doručenia objednávateľovi.
  2. Faktúra musí obsahovať náležitosti daňového dokladu. V prípade, že faktúra nebude obsahovať náležitosti určené všeobecne záväzným právnym predpisom, objednávateľ je oprávnený vrátiť ju do termínu splatnosti zhotoviteľovi na opravu. V takom prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry objednávateľovi. Faktúra musí spĺňať všetky náležitosti zákona č. 431/2002 Z. z. o účtovníctve v znení neskorších právnych predpisov, aby spĺňala daňový doklad.
  3. Platby budú vykonávané bezhotovostným platobným prevodom na účet poskytovateľa uvedený v úvodných ustanoveniach tejto zmluvy. Za zaplatenie faktúry sa považuje odpísanie fakturovanej čiastky z účtu objednávateľa v prospech účtu poskytovateľa označeného v úvodných ustanoveniach zmluvy.

**Článok 7**

**Zabezpečenie záväzkov**

* 1. Neuhradením faktúry v stanovenej lehote podľa článku 5 tejto zmluvy vzniká poskytovateľovi právo uplatniť si u objednávateľa úrok z omeškania vo výške 0,1 % z celkovej ceny predmetu zmluvy za každý deň omeškania.
  2. V prípade nesplnenia zmluvne dohodnutého termínu dodania predmetu zmluvy má objednávateľ právo uplatniť si u predávajúceho zmluvnú pokutu vo výške 0,1 % z celkovej ceny predmetu zmluvy za každý deň omeškania.
  3. Poskytovateľ zodpovedá za obsahovú časť výstupných materiálov aj pravdivosť a aktuálnosť údajov.
  4. Poskytovateľ je povinný odstrániť bezodkladne reklamované chyby-vady, najneskôr však do 10 dní po obdržaní reklamácie. Aj je poskytovateľ v omeškaní s odstránením reklamovaných chýb, je povinný zaplatiť objednávateľovi 20,- eur za každý i začatý deň omeškania až do dňa, kedy chyby-vady budú odstránené.
  5. Sankcie budú uplatnené písomnou formou, v lehote najneskôr do 20 dní po dni omeškania.

**Článok 8**

**Súčinnosť, dôvernosť a zodpovednosť zmluvných strán**

**8.1.** Zmluvné strany sa zaväzujú vzájomne spolupracovať a poskytovať si všetky informácie a podklady potrebné pre riadne plnenie záväzkov vyplývajúcich im z tejto Zmluvy. Zmluvné strany sú povinné bez zbytočného odkladu informovať druhú zmluvnú stranu o všetkých skutočnostiach, ktoré sú alebo môžu byť dôležité pre riadne plnenie tejto Zmluvy.

**8.2.** Zmluvné strany sa zaväzujú zachovávať mlčanlivosť o všetkých skutočnostiach, o ktorých sa dozvedeli v súvislosti s plnením tejto Zmluvy a tieto informácie neposkytnúť tretím osobám bez predchádzajúceho písomného súhlasu druhej zmluvnej strany.

**8.3.** Poskytovateľ je povinný bez zbytočného odkladu upozorniť objednávateľa na nevhodnosť podkladov prevzatých od objednávateľa alebo na nevhodnosť pokynov daných mu objednávateľom na poskytovanie služby, ak poskytovateľ mohol túto nevhodnosť zistiť pri vynaložení odbornej starostlivosti.

**8.4.** Poskytovateľ nezodpovedá objednávateľovi za vady v poskytnutých službách, ktoré vznikli v dôsledku použitia nevhodných podkladov prevzatých od objednávateľa, alebo v dôsledku nevhodných pokynov objednávateľa, ak ich nevhodnosť poskytovateľ nemohol zistiť ani pri vynaložení odbornej starostlivosti, alebo na ich nevhodnosť bez zbytočného odkladu upozornil objednávateľa a objednávateľ napriek tomu na ich použití trval.

**8.5**. Objednávateľ je povinný oznámiť poskytovateľovi vady alebo nedostatky v poskytovaných službách bez zbytočného odkladu po tom, čo ich zistí. Poskytovateľ sa zaväzuje odstrániť vady alebo nedostatky v poskytovaných službách bez zbytočného odkladu.

**8.6** V prípade zistených vád po odovzdaní predmetu zmluvy objednávateľ má právo uplatniť reklamáciu v zmysle zákona.

**Článok 9**

**Záverečné ustanovenia**

**9.1** Túto zmluvu je možné meniť len formou písomných dodatkov dohodnutých v celom rozsahu a podpísaných oboma zmluvnými stranami.

**9.2** Vzťahy medzi zmluvnými stranami, ktoré nie sú upravené touto zmluvou, sa riadia príslušnými ustanoveniami Obchodného zákonníka.

**9.3** Zmluva je vyhotovená v troch exemplároch, pričom poskytovateľ obdrží jeden výtlačok a objednávateľ obdrží dva výtlačky s platnosťou originálu.

**9.4** Účastníci zmluvy prehlasujú, že zmluvu uzatvorili slobodne, vážne, bez nátlaku a nie v tiesni, na znak čoho ju vlastnoručne podpísali.

**9.5** Zmluva nadobúda platnosť dňom jej podpisu a účinnosť podľa § 47a Občianskeho zákonníka a to dňom nasledujúcim po dni jej zverejnenia.

**9.6** Objednávateľ udeľuje poskytovateľovi súhlas na uvádzanie svojho obchodného mena, sídla a/alebo loga za účelom ich použitia ako referencie pri marketingových aktivitách poskytovateľa.

V Banskej Štiavnici dňa: ................ V Banskej Štiavnici, dňa:...................

Za objednávateľa: Za poskytovateľa:

...................................................... ...................................................